Metroseksuell

Metroseksuell er en neologisme sammensatt av «metropolitan» og «heteroseksuell» som beskriver en mann (typisk i urbane miljøer etter det postindustrielle samfunn i kapitalistiske forbrukersamfunn) som bruker mye tid og penger på eget utseende.«metrosexual (adj.)», Online Etymology DictionaryCollins, William: «Metrosexual» i: Collins Unabridged English Dictionary. Harper Collins.

I 1994 brukte den britiske journalisten Mark Simpson uttrykket i en artikkel for The Independent kalt «Here Come The Mirror Men». Det var en sammanslåing av ordene «metropol» og «heterosexuell». Ordet ble beskrevet om menn som var bosatt i metropoler (store byer),og som hadde begynt å ta til seg feminine sider, og som turte å vise det med interesse, og som til tider kunne være like motebevisste som kvinner.Simpson, Mark (22. juli2002): «Meet the metrosexual», Salon. Det var ikke før fra 2001 at ordet kom i mer dagligdags anvendelser i ukeblader og i andre samtaler.

Bruken av ordet «sex» i metroseksualitet kan virke noe misvisende, da det ikke nødvendigvis beskriver noen seksuell legning, snarere en beskrivelse av en livsstil. Noen ganger brukes ordet retroseksuell som motpol til dette ordet. Retroseksuell signalerer en konservativ innstilling til mote og trender.

 Referanser 

 Litteratur 
 Simpson, Mark (2011): Metrosexy: A 21st Century Self-Love Story
 O'Reilly, Ann; Matathia, Ira; Salzman, Marian (2005): The Future of Men, Palgrave Macmillan. ISBN 1-4039-6882-9.
 Lippard, Rodney E. (2006): «The Metrosexual and Youth Culture» i: Contemporary Youth Culture: An International Encyclopedia, ISBN 0-313-33729-2, s. 288–291

 Eksterne lenker 
 «Metrodaddy Speaks!», Mark Simpson besvarer spørsmål fra global media i 2004

Kategori:Stilarter
Kategori:Ord og uttrykk